
Gépjármű-visszahívások hatása a BMW autógyártó márkaimázsára, fogyasztóik körében

A tanulmány a BMW prémium autómárka fogyasztóinak márkáról alkotott képét, megítélését méri egy olyan vállalati krízist követően, mely során milliós mennyiségben kerültek visszahívásra termékek gyulladásveszély miatt. A kutatás keretén belül a szakirodalom segítségével feltérképezésre került, hogy milyen hatásai lehetnek a márkaimázsra egy termékvisszahívásnak, továbbá milyen befolyásoló tényezők játszanak szerepet a hatás kialakulásában. Primer kutatás segítségével felmérés készült, hogy hogyan alakult mindez a BMW autógyártó márka gyulladásveszély miatt kialakult termékvisszahívási krízisében. Eredményként megállapítható, hogy a BMW márka esetében a kigyulladó autókkal kapcsolatos gépjármű-visszahívásoknak hosszabb távon csak csekély mértékű negatív hatása érzékelhető a márkaimázson a vizsgált magyarországi BMW fogyasztók körében, melyre több magyarázat adható.



